2977 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 229 

21 Φεβρουάριου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Ορισμός προθεσμιών υποβολής δηλώσεων φορολο¬ 
γίας εισοδήματος, για ορισμένες κατηγορίες υπό¬ 


χρεων . 1 

Έγκριση του Ο.Ε.Υ. του Ν.Π.Δ.Δ «ΚΕΝΤΡΟ ΠΡΟΣΧΟ- 
ΛΙΚΗΣ ΑΓΩΓΗΣ & ΦΡΟΝΤΙΔΑΣ ΟΙΚΟΓΕΝΕΙΑΣ ΔΗ¬ 
ΜΟΥ ΔΡΑΠΕΤΣΩΝΑΣ» (ΚΕΠΑΦΟΔΔ). 2 


ΑΠΟΦΑΣΕΙ Σ 

Αριθ. 1015993/268/Α0012 (1) 

Ορισμός προθεσμιών υποβολής δηλώσεων φορολογίας 
εισοδήματος, για ορισμένες κατηγορίες υπόχρεων. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 5 του άρθρου 22 του 
Ν. 2020/1992 (ΦΕΚ34Α) με τις οποίες παρέχεται εξουσιο¬ 
δότηση στον Υπουργό Οικονομίας και Οικονομικών να πα¬ 
ρατείνει με απόφαση, τις προθεσμίες που ορίζονται από 
τις κείμενες φορολογικές διατάξεις για υποβολή φορολο¬ 
γικών δηλώσεων σε εξαιρετικές περιπτώσεις. 

2. Την υπ’αριθμ. 14650/ΔΙΟΕ85/17.3.2004 (ΦΕΚ 519Β') 
κοινή απόφαση του Πρωθυπουργού καιτου Υπουργού Οι¬ 
κονομίας και Οικονομικών για τον καθορισμό αρμοδιοτή¬ 
των των Υφυπουργών Οικονομίας και Οικονομικών. 

3. Τις διατάξεις των άρθρων 62 και 107 του Ν. 2238/1994 
(ΦΕΚ 151 Α'), που ορίζουν τις προθεσμίες υποβολής των 
ετήσιων δηλώσεων φορολογίας εισοδήματος. 

4. Την ανάγκη προετοιμασίας των φορολογουμένων για 
την εφαρμογή του συστήματος περαίωσης των φορολο¬ 
γικών δηλώσεων χωρίς έλεγχο που θεσπίστηκε πρόσφα¬ 
τα με το Ν.3296/14.12.2004 (ΦΕΚ 253Α'). 

5. Τη διαπίστωση ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Η προθεσμία υποβολής των δηλώσεων φορολογίας 
εισοδήματος για τους υπόχρεους του άρθρου 62 του Ν. 
2238/1994, που λήγει την 1 Μαρτίου 2005 ορίζεται η 15 


Μαρτίου 2005. Η υποβολή των δηλώσεων αυτών ολοκλη¬ 
ρώνεται μέσα σε έντεκα (11) εργάσιμες ημέρες ανάλογα 
με το τελευταίο ψηφίο του αριθμού φορολογικού μητρώ¬ 
ου του φορολογουμένου, με αρχή, για το ψηφίο 1 στις 15 
Μαρτίου 2005. 

2. Η προθεσμία υποβολής των δηλώσεων φορολογίας 
εισοδήματος οικον. έτους 2005 για τα υπόχρεα νομικά 
πρόσωπα μη κερδοσκοπικού χαρακτήρα της παραγρά¬ 
φου 2 του άρθρου 101 του Ν.2238/1994, ορίζεται η 23 
Μαρτίου 2005, αντί της 10ης Μαρτίου 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 2005 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθ. 07/ΔΤΑ/1357 (2) 

Έγκριση του Ο.Ε.Υ. του Ν.Π.Δ.Δ «ΚΕΝΤΡΟ ΠΡΟΣΧΟΛΙ- 
ΚΗΣ ΑΓΩΓΗΣ & ΦΡΟΝΤΙΔΑΣ ΟΙΚΟΓΕΝΕΙΑΣ ΔΗΜΟΥ 
ΔΡΑΠΕΤΣΩΝΑΣ» (ΚΕΠΑΦΟΔΔ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν.2503/1997. 

2. Τις διατάξεις του άρθρου 26 του Π.Δ/τος 410/1995 
όπως αντικαταστάθηκαν με το άρθρο 12 του Ν.2880/01 
πρόγραμμα «ΠΟΛΙΤΕΙΑ». 

3. Τις διατάξεις του άρθρου 203 του Π.Δ/τος 410/1995. 

4. Τις διατάξεις του άρθρου 12 του Ν.1188/1981 όπως 
τροποποιήθηκαν με το άρθρο 8 παρ.5 του Ν .2307/1995. 

5. Τα Π.Δ. 37Α/1987,22/1990,50/2001 και 347/2003 «πε¬ 
ρί καθορισμού προσόντων διορισμού σε θέσεις φορέων 
του δημόσιου φορέα». 

6. Την υπ’ αριθμ. 07/ΔΤΑ/2117/22.4.2004 απόφασή μας 
περί σύστασης Ν.Π.Δ.Δ με το όνομα «ΚΕΝΤΡΟ ΠΡΟΣΧΟ- 
ΛΙΚΗΣ ΑΓΩΓΗΣ & ΦΡΟΝΤΙΔΑΣ ΟΙΚΟΓΕΝΕΙΑΣ ΔΗΜΟΥ 
ΔΡΑΠΕΤΣΩΝΑΣ «(ΚΕΠΑΦΟΔΔ). 

7. Την υπ’ αριθμ. 199/2004 απόφαση του Δημοτικού 
Συμβουλίου Δραπετσώνας. 

8. Την υπ’ αριθμ. 1/2004 σύμφωνη γνωμοδότηση του 
Υπηρεσιακού Συμβουλίου Προσωπικού ΟΤΑ Ν. Πειραιά, 
που διατυπώθηκε στο 13/2004 πρακτικό, αποφασίζουμε: 

ΕγκρίνουμετονΟ.Ε.Υτου Ν.Π.Δ.Δ« ΚΕΝΤΡΟ ΠΡΟΣΧΟ- 

ΔΙΚΗΣ ΑΓΩΓΗΣ & ΦΡΟΝΤΙΔΑΣ ΟΙΚΟΓΕΝΕΙΑΣ ΔΗΜΟΥ 
ΔΡΑΠΕΤΣΩΝΑΣ « (ΚΕΠΑΦΟΔΔ) ως εξής: 

ΑΡΘΡΟ Ιο 

Τις υπηρεσίες του Νομικού Προσώπου συγκροτούν: 

Α. Το αυτοτελές γραφείο Προέδρου 

Β. Η Διεύθυνση Παιδαγωγικής και Ψυχολογίας 

Γ. Το αυτοτελές Τμήμα Διοικητικής Μέριμνας 

ΑΡΘΡΟ 2ο 

Οι υπηρεσιακές μονάδες του άρθρ. 1 διαρθρώνονται ως 
εξής: 

Α. Το αυτοτελές γραφείο Προέδρου περιλαμβάνει: 

1. Γ ραφείο Γ ραμματειακής υποστήριξης προέδρου. 

2. Γ ραφείο Ευρωπαϊκών Προγραμμάτων, Τύπου και Δη¬ 
μοσίων Σχέσεων, Πληροφοριών και Ενημέρωσης. 

Τ α ανωτέρω γραφεία (1,2) υπάγονται στον Πρόεδρο, εί¬ 
ναι λειτουργικά γραφεία και όχι αυτοτελείς λειτουργικές 
μονάδες. 

Β. Η Διεύθυνση Παιδαγωγικής και Ψυχολογίας περι¬ 
λαμβάνει: 

1. Τμήματα Παιδικών και Βρεφικών Σταθμών. (Ο κάθε 
Παιδικός και Βρεφικός Σταθμός αναγνωρίζεται ως τμή¬ 
μα). 

2. Τμήμα Κοινωνικής Υπηρεσίας και Φροντίδας Οικογέ¬ 
νειας. 

Γ. Αυτοτελές Τμήμα Διοικητικής Μέριμνας περιλαμβά¬ 
νει: 

1. Γραφείο Διοικητικού Συμβουλίου, Εκτελεστικής Επι¬ 
τροπής και Γραμματείας 


2. Γ ραφείο Προσωπικού και Μισθοδοσίας 

3. Γραφείο Προϋπολογισμού, Λογιστικής Διαχείρισης 
Προμηθειών και Διαχείρισης Υλικού. 

4. Γ ραφείο Ταμειακής Υπηρεσίας 

Το ανωτέρω Τμήμα υπάγεται στον Πρόεδρο, και αποτε¬ 
λεί αυτοτελή λειτουργική μονάδα. 

ΑΡΘΡΟ 3ο 

Η οργανική σύνθεση και κατάταξη των θέσεων του προ¬ 
σωπικού προσδιορίζεται ως παρακάτω: 

Α. Μόνιμο Τακτικό Προσωπικό. 

Β. Μόνιμο Τακτικό Προσωπικό με προσωποπαγείς θέ¬ 
σεις. 

Γ. Προσωπικό Ι.Δ. με σύμβαση εργασίας αορίστου χρό¬ 
νου 

Δ. Προσωπικό με σύμβαση εργασίας ορισμένου χρό¬ 
νου. 

Οι θέσεις των μονίμων υπαλλήλων και οι προσωποπα¬ 
γείς θέσεις διακρίνονται στις παρακάτω κατηγορίες: 

1. Πανεπιστημιακής εκπαίδευσης (ΠΕ) 

2. Τεχνολογικής εκπαίδευσης (ΤΕ) 

3. Δευτεροβάθμιας εκπαίδευσης (ΔΕ) 

4. Υποχρεωτικής εκπαίδευσης (ΥΕ) 

Διάκριση κλάδων και αριθμός προβλεπόμενων θέσεων 
κατά κατηγορίες: 


Α. Μόνιμο Τακτικό Προσωπικό. 


ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Α/Α 

ΚΛΑΔΟΣ 

ΘΕΣΕΙΣ 

1 . 

Κλάδος Διοικητικού - Οικονομικού 

Μία (1) θέση 

2. 

Κλάδος Νηπιαγωγών 

Τέσσερις (4) θέσεις 


ΣΥΝΟΛΟ 

5 Θέσεις 


ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 


Α/Α 

ΚΛΑΔΟΣ 

ΘΕΣΕΙΣ 

1 . 

Κλάδος Τ.Ε. Διοικητικού -Λογιστικού 

Μία (1) θέση 

2. 

Κλάδος Τ.Ε. Βρεφονηπιοκόμων 

ΕΚΙΙ®Ι3£1·^Μ 

3. 

Κλάδος Τ.Ε. Κοινωνικών Λειτουργών 

Δύο (2) θέσεις 

4. 

Κλάδος Τ.Ε. Νοσηλευτών 

Μία (1) θέση 


ΣΥΝΟΛΟ 

10 θέσεις 

ΑΙΑ 

ΚΛΑΔΟΣ 

ΘΕΣΕΙΣ 

1 . 

Κλάδος Δ.Ε Διοικητικών Γραμματέων 

Πέντε (5) θέσεις 

2. 

Κλάδος Δ.Ε Πληροφορικής 

Μία (1) θέση 

3. 

Κλάδος Δ.Ε. Βοηθών Βρεφοκόμων 

Δώδεκα (12) θέσεις 

4. 

Κλάδος Δ.Ε Υδραυλικών 

Μία (1) θέση 

5. 

Κλάδος Δ.Ε Μαγείρων 

Τέσσερις (4) θέσεις 


ΣΥΝΟΛΟ 

23 Θέσεις 


ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 


ΑΙΑ 

ΚΛΑΔΟΣ 

ΘΕΣΕΙΣ 

1 . 

Κλάδος Υ.Ε Προσωπικό Καθαριότητας 

Έξη (6) θέσεις 

2. 

Κλάδος Υ.Ε Βοηθών Μαγείρων-Μαγειρισσών 

Δύο (2) θέσεις 

3. 

Κλάδος Υ.Ε Κλητήρων -Θυρωρών-Γενικών 
Καθηκόντων 

Μία (1) θέση 


ΣΥΝΟΛΟ 

9 θέσεις 


ΓΕΝΙΚΟ ΣΥΝΟΛΟ 

47 Θέσεις 


Β. Μόνιμο Τακτικό Προσωπικό με προσωποπαγείς θέ¬ 
σεις. 

Οι κατωτέρω προσωποπαγείς θέσεις εντάσσονται σύμ¬ 
φωνα με τις διατάξεις του Ν. 2880/2001 και του Ν. 
3106/2003 και καταργούνται με την καθ' οιονδήποτε τρό¬ 
πο αποχώρηση από την υπηρεσία των υπαλλήλων που τις 
κατέχουν. Οι μετατασσόμενοι υπάλληλοι σε προσωποπα¬ 
γείς θέσεις ανεξαρτήτου κλάδου, κατηγορίας, διατηρούν 
όλα τα δικαιώματα που απορρέουν από τη θέση διορι¬ 
σμού τους. 

• ΜΟΝΙΜΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 


• Κλάδος ΠΕ Νηπιαγωγών 

• Κλάδος ΤΕ βρεφονηπιοκομίας 

• Κλάδος ΔΕ διοικητικού 

• Κλάδος ΥΕ14 μαγείρων 

• Κλάδος ΥΕ16 καθαριότητας 

• Κλάδος ΔΕ Συντηρητών 


μία [1] θέση 
έξι [6] θέσεις 
τρεις [3] θέσεις 
δύο [2] θέσεις 
μία [1] θέση 
μία [1] θέση 


Γ. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙ¬ 
ΟΥ ΑΟΡΙΣΤΟΥ ΧΡΟΝΟΥ 

Γ. Προσωπικό με σχέση εργασίας Ιδ. Δικαίου αορίστου 
χρόνου που οι θέσεις κενού μενες μετατρέπονται σε αντί¬ 
στοιχες οργανικές θέσεις τακτικών υπαλλήλων με σχέση ερ¬ 
γασίας δημοσίου δικαίου (παρ. 1 άρθρο 63 Ν. 2218/1994). 

Μία [1] θέση ΥΕ προσωπικό καθαριότητας 

Μια [1] θέση ΥΕ Βοηθών μαγείρων - μαγ/σων 

Δ. Προσωπικό με σύμβαση εργασίας ορισμένου χρόνου 
για κάλυψη παροδικών ή πρόσκαιρων αναγκών (άρθρο 18 
παρ. 12 Ν. 2503/1997): 

Δέκα (10) θέσεις οι οποίες συνίστανται ως εξής: 

1. Μία [1] θέση επιμορφωτριών ξένης γλώσσας 

2. Τρεις [3] θέσεις ΔΕ βοηθών βρεφοκόμων-παιδοκό- 
μων 


3. Μία [1] θέση ΥΕ βοηθών μαγείρων 

4. Δύο [2] θέσεις κλάδου ΥΕ βοηθητικών εργασιών κα¬ 
θαριότητας 

5. Μία [1] θέση ΔΕ μαγείρων 

6. Μία [1] θέση ΥΕ διαφόρων ειδικοτήτων 

7. Μια [1] θέση ΔΕ διαφόρων ειδικοτήτων 

8. Στις ειδικότητες του Παιδίατρου και του Παιδοψυχο- 
λόγου, εφαρμόζεται το Π.Δ410/1995 άρθρο 267 (ανάθε¬ 
ση εργασίας). 

Γιατο διορισμό, τα καθήκοντα, τους περιορισμούς, τον 
χρόνο εργασίας, την αστική ευθύνη, τα δικαιώματα, τις 
άδειες, τις υπηρεσιακές μεταβολές, το προβάδισμα, τις 
ηθικές αμοιβές, τα πειθαρχικά αδικήματα, τη λύση της 
υπαλληλικής σχέσης, την ιατροφαρμακευτική περίθαλψη 
κ.τ.λ. εφαρμόζονται οι ισχύουσες κάθε φορά Νομοθετι¬ 
κές διατάξεις και οι σχετικές αποφάσεις του Δ.Σ. 

ΑΡΘΡΟ 4ο 

Επιλογή Προϊσταμένων 

Η επιλογή προϊσταμένων της Δ/νσης και των τμημάτων 
γίνεται σύμφωνα με τις διατάξεις του άρθρου 36 του 
Ν .2190/1994 οι κλάδοι δε από τους οποίους γίνεται η επι¬ 
λογή είναι οι παρακάτω: 

1. Για τη Διεύθυνση Παιδαγωγικής και Ψυχολογίας: επι¬ 
λέγονται υπάλληλοι κλάδων ΠΕ Νηπιαγωγών με βαθμό Α 
ή ελλείψει υπαλλήλων με βαθμό Α, υπάλληλοι με βαθμό Β. 
Ελλείψει υπαλλήλων ΠΕ Νηπιαγωγών επιλέγονται υπάλ¬ 
ληλοι Τ.Ε. Βρεφονηπιοκόμων με βαθμό Α. 

3. Για το Αυτοτελές τμήμα Διοικητικής Μέριμνας: επιλέ¬ 
γονται υπάλληλοι κλάδων ΠΕ Οικονομικού ή ΤΕ Διοικ. - 
Λογιστικού ή ΔΕ Διοικ. - Λογιστικού όλοι με βαθμό Α ή ελ¬ 
λείψει υπαλλήλων με βαθμό Α υπάλληλοι με βαθμό Β. 

4. Για τα τμήματα Παιδικών και Βρεφικών Σταθμών: επι¬ 
λέγονται υπάλληλοι κλάδων ΠΕ Νηπιαγωγών ή ΤΕ Νηπια- 
γώγων (προσωρινός) ή ΤΕ Βρεφονηπιοκόμων ή ΤΕ 9 Βρε¬ 
φονηπιοκόμων όλοι με βαθμό Α ή ελλείψει υπαλλήλων με 
βαθμό Α υπάλληλοι με βαθμό Β. 

5. Για το τμήμα Κοινωνικής Υπηρεσίας και Φροντίδας 
Οικογένειας. 

Επιλέγονται υπάλληλοι κλάδων Π.Ε. Νηπιαγωγών ή Τ.Ε. 
Κοινωνικών Λειτουργών ή Τ.Ε. Βρεφονηπιοκόμων ή Τ.Ε. 
Νοσηλευτών ή Δ. Ε. Βοηθών Βρεφονηπιοκόμων με βαθμό Α 
ή ελλείψει υπαλλήλων με βαθμό Α υπάλληλοι με βαθμό Β. 

Η αναπλήρωση προϊσταμένων γίνεται σύμφωνα με τις 
διατάξεις των άρθρων 36 του Ν. 2190/1994 και του Ν. 
2690/1999. 

ΑΡΘΡΟ 5ο 

Οι αρμοδιότητες που καθορίζονται από τον Ο.Ε.Υ. 
ασκούνται από τις ανάλογες υπηρεσίες, Δ/νση, Τμήματα, 
Γ ραφεία. 

Γ ενικά καθήκοντα υπαλλήλων: 

Διευθυντής Παιδαγωγικής και Ψυχολογίας 

• Επιμελείται σε συνεργασία με τους προϊσταμένους 
Παιδικών και Βρεφικών τμημάτων, την εφαρμογή των 
σύγχρονων απόψεων παιδαγωγικής και ψυχολογίας κα¬ 
θώς για θέματα υγείας των φιλοξενούμενων νηπίων και 
βρεφών και για τα κοινωνικά προβλήματα που τυχόν αντι¬ 
μετωπίζουν. 

• Εποπτεύει και ελέγχει τα τμήματα και γραφεία που 
συγκροτούν τη Δ/νσή του. 

• Συντονίζει, κατευθύνει και παρέχει τις απαραίτητες 
οδηγίες στα τμήματα και γραφεία του για την άσκηση των 
αρμοδιοτήτων τους σύμφωνα με τις διατάξεις του παρό¬ 
ντα οργανισμού και την κείμενη νομοθεσία. 

• Εισηγείται στον Πρόεδρο και το Δ.Σ. για κάθε θέμα 
που αφορά τη Δ/νσή του. 

• Θεωρεί με την μονογραφή του όλα τα έγγραφα που 
συντάσσονται από τα τμήματα και γραφεία της Δ/νσής 
του. 

• Ενημερώνει τους υπ’ αυτού υπαλλήλους για κάθε 
εγκύκλιο ή ειδική διαταγή ή διάταξη νόμου που τους αφο¬ 
ρά και δίδει τις αναγκαίες επεξηγηματικές οδηγίες για την 
εκτέλεσή τους. 

• Συντάσσει τις ετήσιες εκθέσεις αξιολόγησης για τους 
προϊσταμένους τμημάτων και διατυπώνει την γνώμη του 
σε β’ βαθμό στις εκθέσεις των υπαλλήλων οι οποίες συ- 
ντάσσονται από τους προϊσταμένους των Τμημάτων της 
Δ/νσής του. 

• Προγραμματίζει και εγκρίνει τις άδειες του προσωπι¬ 
κού, της Διεύθυνσής του, ώστε να μη δήμιου ργούνται λει¬ 
τουργικά προβλήματα. 

• Ασκεί την πειθαρχική διαδικασία στους υπαλλήλους 
της Δ/νσής του όπως προβλέπεται από τις κείμενες δια¬ 
τάξεις. 

• Ασκεί κάθε άλλη εργασία που δεν περιλαμβάνεται μεν 
στον παρόντα Οργανισμό Εσωτερικής Υπηρεσίας, πλην 
όμως έχει σχέση με τη λειτουργία της Δ/νσής του. 

Προϊστάμενος Αυτοτελούς τμήματος Διοικητικής Μέρι¬ 
μνας 

• Ασκεί τη γενική Διοικητική εποπτεία στο Προσωπικό 
του Ν.Π. που υπηρετεί με οποιαδήποτε σχέση και ειση- 
γείται στον Πρόεδρο για κάθε θέμα που αφορά την αρμο- 
διότητά του. 


• Εποπτεύει και ελέγχειταγραφεία που συγκροτούντο 
τμήματου. 

• Συντονίζει, κατευθύνει και παρέχει τις απαραίτητες 
οδηγίες στα γραφεία για την άσκηση των αρμοδιοτήτων 
τους σύμφωνα με τις διατάξεις του παρόντα οργανισμού 
και την κείμενη νομοθεσία. 

• Προγραμματίζει και εγκρίνει τις άδειες του προσωπι¬ 
κού, του τμήματος, ώστε να μη δημιουργούνται λειτουρ¬ 
γικά προβλήματα. 

• Συγκεντρώνει, παρακολουθεί και κοινοποιεί στα αρ¬ 
μόδια γραφεία τους Νόμους, τα Διατάγματα, τις Υπουρ¬ 
γικές αποφάσεις, τις εγκυκλίους που αφορούν το Ν.Π. 

• Τηρείτο εμπιστευτικό πρωτόκολλο. 

• Παραλαμβάνει την εισερχόμενη και εξερχόμενη αλ¬ 
ληλογραφία και την κατανέμει ανάλογα στα τμήματα και 
γραφεία του Νομικού Προσώπου. 

• Παρέχει οδηγίες για την σύνταξη του προϋπολογι¬ 
σμού, εποπτεύει την κατάρτισή του και επιμελείται για την 
εκτέλεσή του. 

• Συνεργάζεται με την Νομική Υπηρεσία, την Δ/νση Τε¬ 
χνικών υπηρεσιών καθώς και με τις υπόλοιπες υπηρεσίες 
του Δήμου, για νομικά και τεχνικά θέματα του Ν.Π. 

• Εισηγείται στο Δ.Σ. κάθε θέμα που αφορά την λει¬ 
τουργία, το προσωπικό και την υλικοτεχνική υποδομή του 
Νομικού Προσώπου. 

• Ενημερώνει τους υπαλλήλους για κάθε εγκύκλιο ή ειδι¬ 
κή διαταγή ή διάταξη νόμου που τους αφορά και δίδει τις 
αναγκαίες επεξηγηματικές οδηγίες για την εκτέλεσή τους. 

• Συντάσσει τις ετήσιες εκθέσεις αξιολόγησης για τους 
υπαλλήλους του τμήματός του. 

• Μεριμνά για την αναπλήρωση του παιδαγωγικού και 
βοηθητικού προσωπικού σε περίπτωση μακρόχρονης 
απουσίας τους. 

• Ασκεί την πειθαρχική διαδικασία στους υπαλλήλους 
του τμήματος του όπως προβλέπεται από τις κείμενες 
διατάξεις. 

• Εκτελεί τις εντολές του Προέδρου και του Δ.Σ. και 
υποβάλλει στον Πρόεδρο τις υπηρεσιακές εκθέσεις και 
σημειώματα για την πορεία των εργασιών του τμήματός 
του. Σε περίπτωση διαφωνίας με την εντολή, την εκτελεί 
και υποβάλλει έγγραφα την διαφωνία του. 

• Π ροσυπογράφει την αλληλογραφία του τμήματος και 
των εγγράφων που τον αφορούν, είναι δε υπεύθυνος για 
την νομιμότητα των ενεργειών και την ακρίβεια των ανα- 
φερόμενων σε αυτά πραγματικών περιστατικών. 

• Τηρεί όλα τα απαραίτητα από το νόμο βιβλία. 

• Ασκεί κάθε άλλη εργασία που δεν περιλαμβάνεται μεν 
στον παρόντα Οργανισμό Εσωτερικής Υπηρεσίας, πλην 
όμως έχει σχέση με τη λειτουργία του τμήματός του. 

Προϊστάμενοι Τμημάτων Παιδικών και Βρεφικών Σταθ¬ 
μών: 

• Είναι υπεύθυνοι για την εύρυθμη λειτουργία του τμή¬ 
ματος που προΐστανται και εποπτεύουν την κατάρτιση και 
εφαρμογή του ημερήσιου εκπαιδευτικού προγράμματος 
δημιουργικής απασχόλησης το οποίο είναι ευέλικτο και 
προσαρμόζεται στις πραγματικές ανάγκες των νηπίων - 
βρεφών σε συνεργασία με τον Δ/ντη. 

• Παραγγέλλουν έγκαιρα στο γραφείο προμηθειών, μέ¬ 
σω ειδικού έντυπου, τρόφιμα και είδη καθαριότητας και 
είναι υπόλογος για τη σωστή παραλαβή και διανομή τους. 

• Μεριμνούν για την πιστή εφαρμογή του κανονισμού 
λειτουργίας του Ν.Π. και την εκτέλεση των αποφάσεων 
του Δ.Σ. 

• Φροντίζουν για την εσωτερική τάξη των Σταθμών και 
για κάθε παράβαση οφείλουν να ενημερώνουν τον Δ/ντή 
τους και τον Πρόεδρο. 

• Εποπτεύουν τους υπαλλήλους των τμημάτων, φρο¬ 
ντίζουν για την σωστή εκτέλεση των καθηκόντων τους και 
συντονίζουν το έργο τους, σύμφωνα με τις ανάγκες που 
ανακύπτουν. 

• Συγκαλούν συγκεντρώσεις γονέων τουλάχιστον μια φο¬ 
ρά το χρόνο, ύστερα από απόφαση του Διοικητικού Συμ¬ 
βουλίου, στις οποίες παρευρίσκονται ο Πρόεδρος, τα Μέλη 
του Διοικητικού Συμβουλίου, ο Διευθυντής και το προσωπι¬ 
κό του τμήματος. Σκοπός των συγκεντρώσεων είναι η ενη¬ 
μέρωση των γονέων για τα ζητήματα που αφορούν τα βρέ¬ 
φη - νήπια και την εν γένει λειτουργία των Σταθμών. 

• Ασκούν κάθε αρμοδιότητα που τους ανατίθεται με 
απόφαση του Δ.Σ. και του Διευθυντή τους. 

• Εισηγούνται στην Διεύθυνση Παιδαγωγικής και Ψυ¬ 
χολογίας τις ανάγκες των τμημάτων σε προσωπικό και 
πόσης φύσεως εξοπλισμό καθώς καιτην επιμόρφωση του 
προσωπικού. 

• Τηρούν άλατα απαραίτητα βιβλία. 

• Συντάσσουν τις ετήσιες εκθέσεις αξιολόγησης των 
υπ’ αυτών υπαλλήλων. 

- Υπογράφουν τα δελτία εισαγωγής και εξαγωγής υλι¬ 
κού του τμήματος. 

- Συμμετέχουν στη παιδαγωγική πράξη, επί 4ώρο καθη¬ 
μερινά. 

- Ασκούν κάθε άλλη εργασία που δεν περιλαμβάνεται 
μεν στον παρόντα Οργανισμό Εσωτερικής Υπηρεσίας, 
πλην όμως έχει σχέση με τη λειτουργία του τμήματος 
τους. 

Λοιπό προσωπικό: 

• Στα πλαίσια της υπηρεσιακής μονάδος που είναι το¬ 
ποθετημένοι οι υπάλληλοι, ανεξάρτητα από την εργασια¬ 
κή τους σχέση εκτελούν την εργασία που τους έχει ανα¬ 
τεθεί με επιμέλεια, προσοχή και ευσυνειδησία σύμφωνα 
με τις οδηγίες του προϊσταμένου τους. 

• Ειδικότερα εκείνοι που χειρίζονται ή χρησιμοποιούν 
μηχανήματα ή οχήματα, εργαλεία είναι υπεύθυνοι για κά¬ 
θε αδικαιολόγητη απώλεια, φθοράή καταστροφή, κυρίως 
όταν οφείλεται σε αμέλεια ή κακή χρήση. 

• Οι συντάκτες των εγγράφων, αποφάσεων, μελετών 
και αλληλογραφίας γενικά, τα μονογράφουν και ευθύνο- 
νται για την ακρίβεια των στοιχείων που αναγράφονται σ’ 
αυτά. 

ΑΡΘΡΟ 6ο 

Αρμοδιότητες υπηρεσιακών μονάδων 

Α. Το Αυτοτελές γραφείο Προέδρου περιλαμβάνει: 

1. Το γραφείο Προέδρου: 

• Διεξάγει κάθε υπηρεσία που αναθέτει σ’ αυτό ο Πρό¬ 
εδρος του Δ.Σ. και δεν υπάγεται στην αρμοδιότητα των 
άλλων υπηρεσιώντου Ν.Π. 

• Ενεργεί την προσωπική αλληλογραφία του Προέ¬ 
δρου. 

• Τηρεί πρωτόκολλο εγγράφων εισερχομένων - εξερ- 
χόμενων στο γραφείο Προέδρου, με τους αντίστοιχους 
σχετικούς φακέλους. 

• Δέχεται προτάσεις υποδείξεις για τις αλλαγές που θα 
συμβάλλουν στη βελτίωση της λειτουργίας του Ν.Π. και 
τις υποβάλει στον Πρόεδρο. 

2. Γραφείο Τύπου, Δημοσίων Σχέσεων, Ευρωπαϊκών 
Προγραμμάτων, πληροφοριών και ενημέρωσης: 


• Φροντίζει για την οργάνωση εορτών τελετών κ.λ.π. 

• Παραλαμβάνει τα φύλλα ημερήσιου και περιοδικού 
Τύπου και κάθε εντύπου που απευθύνεται στο Ν.Π. 

• Συνεργάζεται με τις υπηρεσίες του Δήμου για την κα¬ 
λή οργάνωση του γραφείου αυτού. 

• Εφοδιάζει τους πολίτες με έντυπα αιτήσεις κ.λ.π. 

• Ενημερώνει τον Πρόεδρο και το Δ.Σ. για τα Προ¬ 
γράμματα της Ε.Ε. που ενδιαφέρουντο Ν.Π. 

• Καταρτίζει αιτήσεις συμμετοχής σε συγκεκριμένα 
προγράμματα που αναφέρονται σε βρέφη και παιδιά και 
φροντίζει για την υλοποίησή τους. 

• Κάνει τις απαραίτητες ενέργειες και αξιοποιεί τις δυ¬ 
νατότητες που προσφέρουντα παραπάνω προγράμματα. 

• Παραλαμβάνει από το Πρωτόκολλο τις αιτήσεις των 
γονέων για την εγγραφή των νηπίων καιτις παραδίδει στο 
Προέδρο. 

Β. Η Διεύθυνση Παιδαγωγικής και Ψυχολογίας περι¬ 
λαμβάνει: 

1 .Τα τμήματα των Παιδικών και Βρεφικών Σταθμών (Ο 
κάθε Παιδικός και Βρεφικός Σταθμός αναγνωρίζεται ως 
τμήμα): 

Οι παιδαγωγοί 

• Αναλαμβάνουν τα τμήματα - τάξεις του παιδικού ή 
βρεφικού Σταθμού εκ περιτροπής και είναι υπεύθυνοι/ες 
για τις τάξεις τους. 

• Ασκούντο παιδαγωγικό έργο καθ’ όλη τη διάρκεια της 
χρονιάς σύμφωνα με τις σύγχρονες παιδαγωγικές και ψυ¬ 
χολογικές θεωρίες. 

• Συνεργάζονται με τον προϊστάμενο και γενικά με όλο 
το Προσωπικό. 

• Διοργανώνουν πολιτιστικές ψυχαγωγικές εκδηλώ¬ 
σεις προς όφελος των παιδιών των γονέων και του προ¬ 
σωπικού σε συνεργασία με τη Δ/νση και το γραφείο Προ¬ 
έδρου. 

• Σέβονται απαρέγκλιτα το αναπτυξιακό στάδιο των 
παιδιών της τάξης τους (εξελικτικά χαρακτηριστικά), τις 
ανάγκες των παιδιών που προκύπτουν με βάση το ανα¬ 
πτυξιακό στάδιο που διανύουν τους ατομικούς ρυθμούς 
του κάθε παιδιού και τα χαρακτηριστικά της προσωπικό¬ 
τητας του. 

• Ευθύνονται για την συντήρηση του υλικού της τάξης 
τους καθώς και για την απώλεια ή αδικαιολόγητη κατα¬ 
στροφή του. 

• Επιβλέπουν σε συνεργασία με τον προϊστάμενο για 
την υγιεινή των χώρων. 

• Είναι υπεύθυνοι για την υποδοχή και παράδοση των 
παιδιών. 

• Παρακολουθούν τη διανομή φαγητού στα παιδιά. 

• Ενημερώνουν τους γονείς για την συμπεριφορά, εξέ¬ 
λιξη και υγεία των παιδιών σε συνεργασία με τον προϊ¬ 
στάμενο. 

• Ασκούν κάθε άλλη εργασία που δεν περιλαμβάνεται 
μεν στον παρόντα Οργανισμό Εσωτερικής Υπηρεσίας, 
πλην όμως έχει σχέση με τη ασφαλή διαβίωση των νηπίων 
και βρεφών του Σταθμού καιτην ανάπτυξη της προσωπι¬ 
κότητάς τους. 

β) Τμήμα Κοινωνικής υπηρεσίας και Φροντίδας Οικογέ¬ 
νειας. 

Η Κοινωνική υπηρεσία έχει τις πιο κάτω αρμοδιότητες: 

• Μελέτη και βοήθεια σε προβλήματα που αφορούν τα 
βρέφη - νήπια των Σταθμών. 

• Παροχή υπηρεσιών στους γονείς των παιδιών που 
αντιμετωπίζουν κοινωνικά προβλήματα. 

• Συνεργασία με τους φορείς και το Δήμο για την προ¬ 
ώθηση της κοινωνικής αλληλεγγύης. 

• Διεξαγωγή ενημερωτικών εκδηλώσεων (ομιλιών, συ¬ 
ζητήσεων, προβολών) για θέματα που απασχολούν τη 
βρεφονηπιακή ηλικία. 

Παιδίατρος 

• Παρακολουθείτην υγεία των βρεφών και νηπίων όλων 
των τμημάτων. 

• Τηρεί φακέλους υγείας για κάθε νήπιο και βρέφος. 

• Ενημερώνει τους γονείς και το προσωπικό για κάθε 
θέμα πρόληψης - υγιεινής. 

Παιδοψυχολόγος 

• Παρέχει συμβουλευτικές υπηρεσίες σε θέματα ψυχο¬ 
λογικής υποστήριξης. 

• Συνεργάζεται με τον παιδίατρο τους κοινωνικούς λει¬ 
τουργούς και το παιδαγωγικό προσωπικό. 

Γ. Το Αυτοτελές Τμήμα Διοικητικής Μέριμνας περιλαμ¬ 
βάνει: 

1) Γ ραφείο Διοικητικού Συμβουλίου, Εκτελεστικής Επι¬ 
τροπής και Γραμματείας 

• Φροντίζει για την παραλαβή και αυθημερόν πρωτο¬ 
κόλληση ευρετηρίαση και συσχέτιση των κάθε φύσεως 
εγγράφων, τα οποία διανέμει στις ανάλογες υπηρεσίες. 

• Φροντίζει για την αρχειοθέτηση των εγγράφων. 

• Παραλαμβάνει και ταξινομεί τα έγγραφα που προορί¬ 
ζονται για ταξινόμηση. 

• Τηρείτο κατά νόμο σχετικά βιβλία. 

• Διενεργεί την δημοσίευση, τοιχοκόλληση των αποφά¬ 
σεων του Δ.Σ. και της Ε.Ε, των διακηρύξεων και συντάσ¬ 
σει τις σχετικές εκθέσεις φροντίζοντας την διεκπεραίωσή 
τους. 

• Τηρείτο αρχείοτωντμημάτωντου Ν.Π. καιεκείνοτων 
ΦΕΚ και εκδίδει τα αντίγραφα των εγγράφων στοιχείων 
που υπάρχουν ύστερα από έγκριση του Προέδρου. 

• Φροντίζει για την εκκαθάριση του αρχείου σύμφωνα 
με την κείμενη νομοθεσία. 

• Καταρτίζει και κοινοποιεί την ημερήσια διάταξη του 
Δ.Σ. και της Ε.Ε σύμφωνα με τις ισχύουσες διατάξεις. 

• Τηρείτο πρακτικά των συνεδριάσεων, συντάσσει και 
υποβάλλει στην αρμόδια αρχή τις αποφάσεις που παίρ- 
νονται και καταχωρεί αυτές στα σχετικά βιβλία (ευρετή¬ 
ριο επιδοτήριο, βιβλίο διεκπεραίωσης). 

• Τηρεί το αρχείο των αποφάσεων μαζί με τα σχετικά δι- 
καιολογητικά και βιβλιοδετεί τα πρωτότυπα αυτών σε ει¬ 
δικό βιβλίο. 

• Φροντίζει για τη συγκέντρωση στοιχείων που είναι 
απαραίτητα ώστε οι υποθέσεις που εισάγονται στο Δ.Σ. 
και την Ε.Ε. να είναι πλήρεις. 

• Τηρείτο βιβλία: α) πρακτικών συνεδριάσεωντου Δ.Σ., 
β) ευρετήριο αποφάσεων του Δ.Σ. και της Ε.Ε, γ) διεκπε¬ 
ραίωσης. 

• Διενεργεί κάθε εργασία που από το νόμο είναι αρμό¬ 
διο το Δ.Σ. και η Ε.Ε. 

• Εφαρμόζει και κοινοποιεί τις εγκυκλίους του Προέ¬ 
δρου που ρυθμίζουν εσωτερικά θέματα λειτουργίας των 
υπηρεσιών. 

• Ασκεί κάθε άλλη εργασία που δεν περιλαμβάνεται μεν 
στον παρόντα Οργανισμό Εσωτερικής Υπηρεσίας, πλην 
όμως έχει σχέση με τη λειτουργία του Γ ραφείου. 

2) Γραφείο Προσωπικού και Μισθοδοσίας 

• Ενημερώνεται για τη νομοθεσία που αφορά το πάσης 
φύσεως προσωπικό του Ν.Π. 

• Τηρεί τους ατομικούς υπηρεσιακούς φακέλους του 


προσωπικού του Ν.Π. που υπηρετεί με οποιαδήποτε σχέ¬ 
ση. 

• Τηρεί πίνακα που εμφανίζει την οργάνικη διάρθρωση 
των υπηρεσιών του Ν.Π. και την κατανομή του προσωπι¬ 
κού στις αντίστοιχες θέσεις. 

• Κάνει τις απαραίτητες ενέργειες για την πρόσληψη 
προσωπικού, τις προαγωγές, απολύσεις, παραιτήσεις, 
μετατάξεις του προσωπικού. 

• Εφαρμόζει το πειθαρχικό δίκαιο σύμφωνα με τις κεί¬ 
μενες διατάξεις κατόπιν εντολής του Προέδρου και των 
Δ/ντων. Εκδίδει πιστοποιητικά υπηρεσιακών μεταβολών. 

• Συντάσσει και θεωρείτο πάσης φύσεως μισθοδοτικά 
στοιχεία του προσωπικού. 

• Συντάσσει και θεωρεί τη μισθοδοσία του προσωπικού 
και τα πάσης φύσεως μισθοδοτικά στοιχεία. 

• Παρακολουθεί τις μισθοδοτικές μεταβολές των ερ¬ 
γαζομένων. 

• Επιλαμβάνεται κάθε θέματος που αφορά την υπηρε¬ 
σιακή και ασφαλιστική κατάσταση των υπαλλήλων εν γέ- 
νειτου Ν.Π. 

• Ασκεί κάθε άλλη εργασία που δεν περιλαμβάνεται μεν 
στον παρόντα Οργανισμό Εσωτερικής Υπηρεσίας, πλην 
όμως έχει σχέση με τη λειτουργία του Γ ραφείου. 

3) Γραφείο Προϋπολογισμού, Λογιστικής Διαχείρισης 
Προμηθειών και Διαχείρισης Υλικού. 

• Τηρεί τα προβλεπόμενα από το νόμο βιβλία. 

• Επιμελείται της εκκαθάρισης και εντολής πληρωμής 
κάθε δαπάνης του Ν.Π. 

• Ελέγχει τα προβλεπόμενα δικαιολογητικά σύμφωνα 
με το νόμο κάθε δαπάνης. 

• Ελέγχει τη διαπίστωση της ύπαρξης σχετικής πίστω¬ 
σης στον προϋπολογισμό για την κάθε εισήγηση προς το 
Δ.Σ. και την Ε.Ε., που προκαλεί δαπάνη. 

• Ελέγχει την αναγνώριση των πιστωτών του Ν.Π. με 
την προσυπογραφή των πράξεων εκκαθάρισης και έκδο¬ 
σης των χρηματικών ενταλμάτων μέσα στις πιστώσεις του 
προϋπολογισμού. 

• Εκτελεί την καταχώρηση των ενταλμάτων στα οικεία 
βιβλία και την αποστολή τους στο ταμείο για εξόφληση. 

• Τηρεί τα κατά νόμο σχετικά βιβλία. 

• Συντάσσει σχέδιο προϋπολογισμού - απολογισμού το 
οποίο τίθεται υπόψιν του Δ/ντή και των προϊσταμένων 
τμημάτων πριν διαβιβασθεί για ψήφιση στο Δ.Σ. 

• Εκτελεί κάθε εργασία σε θέματα προϋπολογισμού και 
συντάσσει σχετική εισήγηση για την αναμόρφωσή του, 
όπου και όταν παρίσταται ανάγκη. 

• Συντάσσει αιτιολογημένη έκθεση που θα αναφέρεται 
στον απολογισμό εσόδων και εξόδωντου Ν.Π. 

• Διενεργεί όλη τη διαδικασία για την ανάθεση κάθε ερ¬ 
γασίας ή προμήθειας, σύμφωνα με τις κείμενες διατάξεις. 

• Συντάσσει συμβάσεις με τους προμηθευτές όλωντων 
ειδών και των υλικών που χρειάζονται οι υπηρεσίες του 
Ν.Π. και την αποθήκευση αυτών. 

• Φροντίζει για την καταγραφή κάθε κινητής και ακίνη¬ 
της περιουσίας του Ν.Π. την περιφρούρηση των δικαιω¬ 
μάτων της κυριότητας του, τη νόμη και κατοχή από το 
Ν.Π. της ακινήτου περιουσίας του σε συνεργασία με τη 
Νομική υπηρεσία του Δήμου. 

• Τηρεί αρχείο κληροδοτημάτων και των δωρεών του 
Ν.Π. 

• Τηρεί τα από το νόμο προβλεπόμενα δελτία εισαγω¬ 
γής και εξαγωγής υλικού. 

• Παρακολουθεί την έγκαιρη παράδοση των ειδών μέ- 

σα στα όρια που προβλέπουν οι σχετικές συμβάσεις και 
ενημερώνει αρμοδίως πριν τη λήξη της προθεσμίας για 
δικές τους ενέργειες. 

• Κάνει τις απαραίτητες ενέργειες για τον εφοδιασμό 
των Σταθμών με τα απαραίτητα είδη. 

• Διαχειρίζεται τις προμήθειες κάθε φύσης υλικού που 
απαιτείται για τη εύρυθμη λειτουργία του Ν.Π. 

• Διαχειρίζεται τις προμήθειες υπηρεσιών που παρέχο¬ 
νται από τρίτους (μισθώσεις μεταφορικών μέσων και μη¬ 
χανημάτων, ασφαλίσεις κ.λ.π.), καθώς και για τα αναλώ¬ 
σιμα είδη γραφείου (γραφική ύλη, έπιπλα κλπ.). 

• Είναι υπεύθυνο για την παραλαβή των εκθέσεων ανά¬ 
ληψης δαπάνης, που αφορούν στην προμήθεια ειδών, 
εκτέλεση εργασιών κ.λ.π. 

• Είναι υπεύθυνο για την προετοιμασία των ετήσιων 
προγραμμάτων προμηθειών σε συνεργασία με τις λοιπές 
Υπηρεσίες του Ν.Π. καθώς και τη συγκέντρωση απ’ αυτές 
των αιτήσεων εκδήλωσης αναγκών προμήθειας υλικών. 

• Επιτελεί την τήρηση των διαδικασιών για την έγκριση 
της σκοπιμότητας κάθε προμήθειας και η εφαρμογή των 
νόμιμων ενεργειών προπαρασκευής, διεξαγωγής και 
ολοκλήρωσης της προμήθειας πάσης φύσης αναλωσί¬ 
μων και μη ειδών και υλικών (διακηρύξεις, διαγωνισμοί, 
λήψη προσφορών, αξιολόγηση, παραγγελίες ειδών 
κ.λ.π.) 

• Φροντίζει για τη σύσταση και υποστήριξη της λει¬ 
τουργίας επιτροπών που συστήνονται για την κατάρτιση 
προδιαγραφών, τη διενέργεια πρόχειρων μειοδοτικών 
διαγωνισμών, τη λήψη και αξιολόγηση των προσφορών, 
τη παραλαβή των υλικών (ποσοτική / ποιοτική / εν λει¬ 
τουργία παραλαβή / οριστική παραλαβή). 

• Μεριμνά για την ετοιμασία περιοδικών απολογισμών 
των προγραμμάτων προμηθειών. 

• Φροντίζει για την τήρηση των διαδικασιών χαρακτη¬ 
ρισμού υλικών / εξοπλισμού ως αχρήστων, ή υλικών που 
πλεονάζουν και τήρηση των διαδικασιών καταστροφής, 
απομάκρυνσης ή εκποίησής των. 

• Παρακολουθεί και ενημερώνεται για τις αναλώσεις 
και την ανάγκη ανανέωσης των αποθεμάτων της αποθή¬ 
κης. 

• Τηρεί αρχείο μελετών και διακηρύξεων διαγωνισμών, 
που έγιναν ή βρίσκονται σε εξέλιξη. 

• Μεριμνά για την αποθήκευση των προμηθευόμενων 
υλικών, την ταξινόμηση τους, την διαφύλαξη, την συντή¬ 
ρηση σε καλή κατάσταση και την διάθεσή τους στις Υπη¬ 
ρεσίες του Ν.Π. 

• Επιμελείται για την καταχώρηση όλων των γενομένων 
προμηθειών, τηρεί και ενημερώνει το βιβλίο υλικών με τα 
εκδιδόμενα δελτία εισαγωγής και εξαγωγής αυτών από 
την αποθήκη. 

• Τηρεί βιβλίο χρέωσης μετά είδη γραφείου που χορη¬ 
γούνται σε κάθε Υπηρεσία του Ν.Π. κατά είδος και υπό¬ 
λογο. 

• Συντάσσει την γενική απογραφή των κινητών περιου¬ 
σιακών στοιχείων του Ν.Π. με τη συνεργασία των άλλων 
τμημάτων. 

• Έχει την ευθύνη για τη λειτουργία αποθήκης. 

• Ασκεί κάθε άλλη εργασία που δεν περιλαμβάνεται μεν 
στον παρόντα Οργανισμό Εσωτερικής Υπηρεσίας, πλην 
όμως έχει σχέση με τη λειτουργία του Γραφείου. 

Αποθήκη 

• Παραλαβές υλικών γίνονται κατ’ ευθείαν από την απο¬ 
θήκη εκτός των τροφίμων τα οποία ο προμηθευτής παρα¬ 


δίδει μετά από εντολή του γραφείου προμηθειών, απευ¬ 
θείας στους Παιδικούς Σταθμούς. 

• Η αποθήκη ενημερώνεται από το γραφείο προμηθει¬ 
ών αγοράς για τους αγορές με αντίγραφο των εντολών 
αγοράς. 

• Αν μεταξύ των παραγγελθέντων και των προσκομιζο- 
μένων τους παραλαβή υπάρχει ουσιώδης και εμφανής 
διαφορά πριν γίνει η παραλαβή ειδοποιείται το γραφείο 
προμηθειών για να προβεί τις απαραίτητες διαπραγμα¬ 
τεύσεις με τους προμηθευτές. 

Σ’ αυτή την περίπτωση αν τα υλικά έχουν εκφορτωθεί 
τους χώρους αποθήκευσης ή παραλαβής ειδοποιείται ο 
προμηθευτής ότι παραμένουν στους χώρους του Ν.Π. για 
λογαριασμό του και να έρθει να τα πάρει. 

• Η αποθήκη προβαίνοντας στην παραλαβή εκδίδει 
ΔΕΛΤΙΟ ΠΑΡΑΛΑΒΗΣ ΑΓΟΡΩΝ που αναφέρει την παρα- 
ληφθείσα ποσότητα, την ποιότητα, και γενικά την κατά¬ 
σταση των παραληφθέντων αντίγραφο του οποίου στέλ¬ 
νει στο γραφείο προμηθειών για τον έλεγχο του τιμολογί¬ 
ου του προμηθευτού. 

• Σε περίπτωση για οποιοδήποτε λόγο επιστροφής σε 
προμηθευτή μέρους ή του συνόλου των παραληφθέντων 
εκδίδεται από την αποθήκη δελτίο επιστροφής αγορών. 
Αντίγραφο του δελτίου επιστροφής αγορών αποστέλλε- 
ται από την αποθήκη στο γραφείο προμηθειών το οποίο 
βάσει αυτού εκδίδει ΧΡΕΩΣΤΙΚΟ ΣΗΜΕΙΩΜΑ, με το οποίο 
χρεώνεται ο προμηθευτής και πιστώνεται ο λογαριασμός 
του αποθέματος που χρεώθηκε με το δελτίο παραλαβής. 

• Οι αιτήσεις υλικών είναι έγγραφες εντολθές που εκδί- 
δονται από τα αρμόδια γραφεία και προσυπογράφονται 
από τον προϊστάμενο τους και την αποθήκη για την παρά¬ 
δοση των αναγραφόμενων υλικών. 

Είναι αριθμημένες και φέρουν την περιγραφή των υλι¬ 
κών που ζητούνται. Αυτές οι αιτήσεις υλικών μετά την 
εκτέλεση τους μπορούν να αποτελέσουν δικαιολογητικό 
εξαγωγής. Σ’ αυτή την περίπτωση εκδίδονται εις τρι- 
πλούν. Ένα αντίγραφο κρατάει ο υπεύθυνος της αποθή¬ 
κης ως δικαιολογητικό εξαγωγής, ένα αντίγραφο απο- 
στέλλεται σ’ αυτόν που τηρεί το ημερολόγιο των εξαγω¬ 
γών και ένα παραμένει στο στέλεχος. 

• Στην περίπτωση που υπάρξει πλεόνασμα, λόγω μη 
χρησιμοποιήσεως του συνόλου των υλικών που ζητήθη¬ 
καν από κάποιο γραφείο για την εκτέλεση ορισμένης ερ¬ 
γασίας, αυτό επιστρέφεται στην αποθήκη με την έκδοση 
δελτίου επιστροφής υλικών. 

4) Γ ραφείο Ταμειακής Υπηρεσίας 

• Διεξάγει την ταμιακή υπηρεσία του Ν.Π., σύμφωνα με 
τα όσα ορίζονται στο Δημοτικό Κώδικα και στο από 
17.5.59 Β. Διάταγμα σχετικά με τον λογιστικό των Ν. Π ,Δ.Δ 
των Δήμων, που κάθε φορά ισχύουν, τα δε ταμιακά όργα¬ 
να είναι προσωπικά υπεύθυνα για την εφαρμογή τους. 

• Παραλαμβάνει τα χρηματικά εντάλματα πληρωμών 
και μετά τον έλεγχο προβαίνει στην πληρωμή των δικαι¬ 
ούχων, μέσα στα όρια του προϋπολογισμού και των συ¬ 
ναφών αποφάσεων του Διοικητικού Συμβουλίου και της 
Εκτελεστικής Επιτροπής. 

• Καταγράφει τις ενεργούμενες πληρωμές. 

• Μεριμνά για τις αποδόσεις των πάσης φύσεως κρα¬ 
τήσεων υπέρ τρίτων, που αντιστοιχούν στα επιμέρους 
εντάλματα πληρωμής. 

• Υποβάλλει κάθε μήνα στο Πρόεδρο λογαριασμό των 
εσόδων και εξόδων που πραγματοποιήθηκαν μέσα στον 
προηγούμενο μήνα για ενημέρωση και έλεγχο. 

• Τα διαχειριστικά όργανα εκδίδουν τις επιταγές και τις 
προσυπογράφουν με το Ταμία. 

• Έχει την επιμέλεια της επεξεργασίας και του ελέγχου 
των απολογισμών του Ν.Π. και την αποστολή τους στο 
Ελεγκτικό Συνέδριο και σε λοιπές αρχές. 

• Τηρεί και ελέγχει τους καταρτιζόμενους απολογιστι¬ 
κούς πίνακες, όσον αφορά το σκέλος των εξόδων του 
προϋπολογισμού, αντίγραφο δε αυτών παραδίνει στο 
γραφείο Προϋπολογισμού, Λογιστικής Διαχείρισης Προ¬ 
μηθειών και Διαχείρισης Υλικού, για τον έλεγχο των συνα¬ 
φών στοιχείων της αρμοδιότητάς του. 

• Ελέγχει και ταξινομεί τα αποστελλόμενα απολογιστι¬ 
κά στοιχεία, τα συμπληρώνει και τα ετοιμάζει για τον τελι¬ 
κό έλεγχο τους από το Διοικητικό Συμβούλιο κοίτην Εκτε¬ 
λεστική Επιτροπή. 

• Στο τέλος κάθε οικονομικής χρήσης, υποβάλλει τον 
ετήσιο Απολογισμό εσόδων - εξόδωντου Ν.Π. στην Εκτε¬ 
λεστική Επιτροπή, για τις παραπέρα διαδικασίες προε¬ 
λέγχου του και εισαγωγής του στο Διοικητικό Συμβούλιο 
για έγκριση. 

• Εκδίδει προσκλήσεις, ειδοποιήσεις και τις ενημερωτι¬ 
κές πράξεις σχετικά με τις οφειλές των υπόχρεων και 
φροντίζει για την επίδοσή τους. 

• Καταρτίζει, με τη λήξη του οικονομικού έτους, τον 
απολογιστικό πίνακα που υποβάλλει στη Στατιστική Υπη¬ 
ρεσία. 

• Υποβάλλει στο Ελεγκτικό Συνέδριο μέσα στις νόμιμες 
προθεσμίες τον απολογισμό μαζί με όλα τα δικαιολογητι- 
κά. 

• Ασκεί κάθε άλλη εργασία που δεν περιλαμβάνεται μεν 
στον παρόντα Οργανισμό Εσωτερικής Υπηρεσίας, πλην 
όμως έχει σχέση με τη λειτουργία του γραφείου της Τα¬ 
μιακής Υπηρεσίας. 

ΑΡΘΡΟ 7ο 

• Οι κατάτην έναρξη ισχύος του παρόντος Οργανισμού 
υπηρετούντες στο Ν.Π. υπάλληλοι κατατάσσονται στις 
αντίστοιχες θέσεις ανάλογα με τον κλάδο τους. 

• Οι από τον παρόντα οργανισμό θέσεις κατά κλάδο κα¬ 
λύπτουν όλους τους εργαζόμενους στο Ν.Π. καθώς και 
ορισμένο αριθμό θέσεων για την κάλυψη των υφισταμέ¬ 
νων και μελλοντικών αναγκώντου Ν.Π. Επίσης εφαρμόζε¬ 
ται το άρθρο 133παρ. 2του Ν.1188/1981. 

• Η κατανομή του προσωπικού στις υπηρεσίες του Ν.Π. 
γίνεται με απόφαση Προέδρου, αναλόγως με τις ανάγκες 
των υπηρεσιών, τα προσόντα των υπαλλήλων, την πείρα 
και τις γνώσεις αυτών σε ειδικά αντικείμενα. Κατάτην κα¬ 
τανομή θα εξετάζονται και τυχόν ειδικές ανάγκες των 
υπαλλήλων (π.χ. μητέρες ανήλικων τέκνων, έγκυοι, τόπος 
διαμονής κ.λ.π.). 

• Ο τρόπος λειτουργίας των υπηρεσιών του Ν.Π. στις 
ιδιαίτερεςλεπτομέρειεςτους καθώς και κάθε άλλη, εκτός 
από αυτές που ορίζονται με νόμο και τον παρόντα Ο.Ε.Υ. 


ρυθμίζονται βάσει του πρότυπου κανονισμού Ε.Κ. 497/ 
22.4.2002 που εγκρίνεται από το Δ.Σ. και μετέπειτα από το 
Δημοτικό και το Υπηρεσιακό Συμβούλιο αντίστοιχα. 

ΣΥΜΒΟΥΛΙΟ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ 
ΥΠΗΡΕΣΙΩΝ 

• Το Συμβούλιο αποτελεί όργανο διασφάλισης του ενι¬ 
αίου προγραμματισμού και συντονισμού της λειτουργίας 
και της παρακολούθησης του έργου και των εργασιών 
των υπηρεσιών καθώς και της αποτελεσματικής λειτουρ¬ 
γίας τους. 

• Ο τρόπος λειτουργίας του Συμβουλίου Συντονισμού 
καθορίζεται με απόφαση του Προέδρου. 

• Στο Συμβούλιο μετέχουν ο Προέδρος, ο Διευθυντής, 
ο Προϊστάμενος του Αυτοτελούς τμήματος Διοικητικής 
Μέριμνας και κατά περίπτωση οι προϊστάμενοι των άλλων 
Τμημάτων. 

• Σκοπός του Συμβουλίου είναι γενικά η αποτελεσματι¬ 
κή και παραγωγική λειτουργία του Ν.Π. και ειδικότερα ο 
προγραμματισμός και ο απολογισμός της δραστηριότη¬ 
τας του, η αλληλοενημέρωση και η οριζόντια συνεργασία 
μεταξύ των υπηρεσιών και η επίλυση διατμηματικών προ¬ 
βλημάτων. 

• Τα κυριότερα θέματα που συζητούνται στο Συμβού¬ 
λιο περιλαμβάνουν: 

• Τα περιοδικά προγράμματα δράσης και τις δραστη¬ 
ριότητες γενικά των επιμέρους υπηρεσιώντου Ν.Π. 

• Το συντονισμό των επιμέρους δραστηριοτήτων / 
ενεργειών των προγραμμάτων δράσης που έχουν ανατε¬ 
θεί στις υπηρεσίες του. 

• Την πρόοδο των επιμέρους δραστηριοτήτων / ενερ¬ 
γειών των προγραμμάτων δράσης. 

• Την επισήμανση προβλημάτων στην πορεία εκτέλε¬ 
σης των προγραμμάτων δράσης και τη λειτουργία των 
υπηρεσιώντου Ν.Π., την αναζήτηση και συμφωνία αντι¬ 
στοίχων λύσεων και την εισήγηση σχετικών αποφάσεων 
προς τα πολιτικά όργανα του. 

ΑΡΟΡΟ 8 

Ακροτελευταία διάταξη 

Από τις διατάξεις του παρόντος Ο.Ε.Υ. δεν προκαλείται 
επιπλέον δαπάνη σε βάρος του προϋπολογισμού του 
Ν.Π.Δ.Δ. «ΚΕΝΤΡΟ ΠΡΟΣΧΟΛΙΚΗΣ ΑΓΩΓΗΣ & ΦΡΟΝΤΙ¬ 
ΔΑΣ ΟΙΚΟΓΕΝΕΙΑΣ ΔΗΜΟΥ ΔΡΑΠΕΤΣΩΝΑΣ 
[ΚΕ.Π.Α.Φ.Ο.Δ.Δ]» για το έτος 2004. Για τα επόμενα δε 
έτη δεν είναι δυνατόν να προβλεφθεί, διότι δεν γνωρίζου¬ 
με πόσες και ποιες θέσεις θα καλυφθούν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 15 Φεβρουάριου 2005 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




